stanford-oval/wikipedia huggingface dataset:
Joe Panik

| Joe Panik |
| --- | --- |

Henkilötiedot
Koko nimi:  Joseph Matthew Panik
Syntynyt: 30. lokakuuta 1990 (ikä 33) Yonkers, New York
Kansalaisuus:   Yhdysvallat
Baseballpelaaja
Pelipaikka:  Kakkosvahti
Pituus:  185 cm
Paino:  86 kg
Lyöntipuoli:  vasen
Heittokäsi:  oikea
Nyk. joukkue:  San Francisco Giants
Sarja:  MLB
MLB-varaus:  29. varaus, 2011 San Francisco Giants
Pelaajaura
Seurajoukkueet
2014–:  San Francisco Giants
Joseph Matthew "Joe" Panik (s. 30. lokakuuta 1990 Yonkers, New York) on yhdysvaltalainen baseballpelaaja, joka pelaa MLB-liigan San Francisco Giantsissa. Hänen pelipaikkansa on kakkosvahti.
Vasemmalta lyövä Panik teki MLB-debyyttinsä kaudella 2014, ja onnistui vakiinnuttamaan paikkansa Giantsin kokoonpanossa heti tulokaskaudellaan. Ennen ammattilaisuraansa hän pelasi St. Johnin yliopiston joukkueessa.
Aiheesta muualla

Kuvia tai muita tiedostoja aiheesta Joe Panik Wikimedia Commonsissa
John Brown Gordon

John Brown Gordon
John Brown Gordon
John Brown Gordon (6. helmikuuta 1832 Upsonin piirikunta, Georgia – 9. tammikuuta 1904 Miami, Florida) oli yhdysvaltalainen sotilas, laki- ja liikemies sekä poliitikko. Hän toimi Yhdysvaltain sisällissodassa Konfederaation kenraalina ja sodan jälkeen senaattorina.
Gordon oli yksi Robert E. Leen luotetuimpia konfederaation kenraaleita Yhdysvaltain sisällissodassa.[lähde? ]
Nuoruusvaiheet ja sisällissodan alku

Gordon syntyi Upsonin piirikunnassa Georgiassa. Gordon opiskeli Georgian yliopistossa, muttei koskaan valmistunut. Hän nai Fanny Haralsonin vuonna 1854[lähde? ] ja työskenteli ennen sotaa lakimiehenä sekä hiilikaivosten kehittäjänä.
Sisällissodan alettua Gordon liittyi Konfedraation armeijaan. Hänellä ei ollut aikaisempaa kokemusta sodankäynnistä, mutta hän osoittautui nopeasti taitavaksi johtajaksi. Gordon aloitti oman komppaniansa kapteenina, mutta yleni jo vuonna 1862 prikaatinkenraaliksi ja 1864 kenraalimajuriksi.
Gordon on myös väittänyt, että hänet ylennettiin kenraaliluutnantiksi, mutta tästä ei ole virallisia todisteita. Hän komensi prikaatia Daniel Harvey Hillin divisioonassa Virginian niemimaan taisteluissa vuonna 1862. Antietamin taistelussa hän auttoi kenraali Leetä pitämään hallussaan Bloody Laneksi kutsuttua tietä, ja sai kaksi luotia jalkaansa. Kuukausien toipumisen jälkeen hän palasi taistelukentille kesäkuussa 1863. Hän komensi yhtä Jubal Earlyn divisioonaa etelävaltioiden invaasiossa Pennsylvaniaan. Hänen joukkonsa valtasivat Wrightsvillen Susquehanna-joella. Kaupunki oli kaukaisin paikka idässä mihin etelävaltiot pääsivät. Tosin unionin sissit sytyttivät läheisen joen ylittävän puusillan palamaan estääkseen Gordonin joukkojen etenemisen, ja tuli levisi myös kaupunkiin. Sammutustöihin ryhtyneet Gordonin joukot estivät kuitenkin pahimmat tuhot. Gettysburgin taistelun ensimmäisenä päivänä hänen divisioonansa murskasi unionin armeijan IX armeijakunnan. Gordon auttoi henkilökohtaisesti taistelussa haavoittunutta unionin divisioonankomentaja Francis Barlow'ta, jota vastaan taisteli myöhemmin Wildernessissä.[lähde? ]
Sisällissodan loppu ja myöhemmät vaiheet

Hän osallistui 1864 Overland-sotaretkeen komentamalla yhtä kenraalimajuri Richard S. Ewellin divisioonaa, ja taisteli Wildernessissä ja Spotsylvianian käräjätalolla, jossa onnistui kääntämään takaisin unionin massiivisen hyökkäyksen. Hän lähti Earlyn kanssa taistelemaan Valley-sotaretkeen 1864 ja haavoittui Shepherdstownissa Länsi-Virginiassa. Kolmannessa Winchesterin taistelussa Gordon oli kauhuissaan löytäessään vaimonsa seuraamassa taistelua kadulla, jossa lenteli musketinkuulia ja luoteja. Sodan loppuun saakka hän komensi Pohjois-Virginian armeijan toista armeijakuntaa. Hän johti konfederaation rintamaa Petersburgin piirityksessä ja Fort Shedmanin valloitusta vuonna 1864. 12. huhtikuuta 1865 Gordon joukkoineen antautui kenraali Joshua Chamberlainille, joka toimi kenraaliluutnantti Ulysses S. Grantin alaisena.[lähde? ]
Sodan jälkeen Gordon jatkoi lakimiehenä työskentelyä ja oli aktiivinen politiikassa demokraattisen puolueen riveistä. Hänet tunnettiin niin kutsutun jälleenrakennuspolitiikan ankarana vastustajana. Vuosina 1873−1879 sekä uudelleen 1890−1897 Gordon oli mukana Yhdysvaltain senaatissa. Kausien välissä hän työskenteli merkittävän rautatieyhtiön palveluksessa sekä yhden kauden ajan Georgian kuvernöörinä 1886−1890.
Gordonin on huhuttu toimineen valkoista ylivaltaa kannattaneen Ku Klux Klanin johtotehtävissä.
Gordon kuoli Miamissa Floridassa 71-vuotiaana vuonna 1904.
Käännös suomeksi
Jorge Fernández

Jorge Fernández
Jorge Fernández Madinabeitia (s. 8. elokuuta 1972 Arrasate, Guipúzcoan maakunta, Espanja) on espanjalainen malli, juontaja ja näyttelijä.
Ennen nykyistä uraansa Fernández työskenteli liikunnanopettajana. Hän myös pelasi koripalloa ammattilaisena, mutta pääsarjaura rajoittui yhteen otteluun Saski Baskonian paidassa kaudella 1997–1998.
Fernández valittiin Mister Espanjaksi vuonna 1999. Seuraavana vuonna kilpailua ei pidetty, joten hän on ainoa henkilö, joka on pitänyt titteliä kaksi vuotta peräkkäin. Valintansa jälkeen Fernández aloitti televisiotyöt sekä näyttelijänä että juontajana. Hän näytteli muun muassa Serranon perheessä Candelan veljeä Andrésia sarjan ensimmäisellä tuotantokaudella. Viimeksi hän on juontanut ohjelmia La ruleta de la suerte (Espanjan versio Onnenpyörästä) ja Esta casa era una ruina (Hurja remontti).
Aiheesta muualla

Jorge Fernándezin sivusto
Jorge Fernández Internet Movie Databasessa. (englanniksi)
Johan Sanfrid Hedman

Johan Sanfrid Hedman (28. marraskuuta 1831 Oulu – 2. tammikuuta 1902 Oulu) oli suomalainen Oulussa asunut kauppias, pankinjohtaja ja kauppaneuvos.
Hedmanin vanhemmat olivat oululainen kauppias Pehr Hedman (k. 1857) ja Gustava Kristina Callmeyer. Hän kävi Oulun triviaalikoulua ja Turun lukiota ja pääsi ylioppilaaksi 1850.
Hedman toimi kauppiaana ja laivanvarustajana Oulussa vuodesta 1856 alkaen. Hän toimi lähes 40 vuoden ajan Suomen Yhdyspankin Oulun konttorin johtajana vuodesta 1862 alkaen ja hän sai kauppaneuvoksen arvon 1889.
Hedman oli naimisissa vuodesta 1859 Anna Helena Blumenthalin (k. 1912) kanssa. Heidän poikiaan olivat pankin kassanhoitaja Lennart Sanfrid Hedman (1859–1889), Perttulan kasvatuslaitoksen johtaja Edvin Leopold Hedman (1863–1915), arkkitehti Ernst Gustaf Hedman (1867–1933) ja Pohjoismaiden Yhdyspankin Oulun konttorin johtaja Georg Harald Hedman (1870–1929). Hedmanin sisar Gustava Hedman (k. 1915) oli naimisissa kauppias ja tehtailija Karl Jakob Grönbergin (1809–1876) kanssa.
Aiheesta muualla

Harri Turunen: Kauppaneuvos Johan Sanfrid Hedman (1831–1902). Suomen talouselämän vaikuttajat -verkkojulkaisu (maksullinen). 5.9.2009. Suomalaisen Kirjallisuuden Seura.
Josip Globevnik

Josip Globevnik
Josip Globevnik (s. 1945) on slovenialainen matemaatikko. Häntä opetti Ivan Vidav. Hän valmistui Ljubljanan yliopiston tohtoriksi vuonna 1972. Glonevnik on myös työskennellyt rakennustekniikan parissa.
Jopi Nyman

Jopi Nyman (s. 16. kesäkuuta 1966, Joensuu) on ollut Itä-Suomen yliopiston englannin kielen professori vuodesta 2007. Hän valmistui filosofian kandidaatiksi vuonna 1992 ja lisensiaatiksi vuonna 1993, ja vuonna 1996 hän väitteli tohtoriksi. Nyman oli Joensuun yliopiston englannin kielen assistentti vuosina 1994–1999 ja yliassistentti vuosina 1999–2007. Hän on ollut Oulun yliopiston englantilaisen filologian dosentti vuodesta 1998 ja Turun yliopiston englanninkielisen kirjallisuuden dosentti vuodesta 2002. Vuosina 2003–2008 hän oli Suomen Yhdysvaltain tutkimuksen seuran (FASA) ja vuosina 2007–2009 Nordic Association of American Studiesin puheenjohtaja. Hän on kansainvälisen MESEA: Multi-Ethnic Studies: Europe and the Americas -järjestön johtokunnan jäsen ja ohjelmakoordinaattori (2012–2016).
Hän väitteli vuonna 1996 englannin kielen ja kulttuurin alalta aiheena Men Alone: Masculinity, Individualism and Hard-Boiled Fiction. Hän jatkoi samaa tutkimuslinjaa teoksessa Hard-Boiled Fiction and Dark Romanticism. Toinen väitöskirja Imagining Englishness: Essays on the Representation of National Identity in Modern British Culture on sosiologian alalta ja vuodelta 2005.
Julkaisut (valikoima)

Men Alone: Masculinity, Individualism, and Hard-Boiled Fiction.  (Costerus New Series 111).  Amsterdam & Atlanta, Georgia: Rodopi, 1997.
Hard-Boiled Fiction and Dark Romanticism.  (Studien zur englischen und amerikanischen Literatur 19).  Frankfurt am Main and New York: Peter Lang, 1998.
Under English Eyes: Constructions of Europe in Early Twentieth-Century British Fiction.  (Costerus New Series 129).  Amsterdam & Atlanta, Georgia: Rodopi, 2000.
Postcolonial Animal Tale from Kipling to Coetzee.  New Delhi: Atlantic Publishers and Distributors, 2003.
Imagining Englishness: Essays on the Representation of National Identity in Modern British Culture.  (Joensuun yliopisto.  Yhteiskuntatieteellisiä tutkimuksia 73). Joensuu: Joensuun yliopisto, 2005.
Home, Identity, and Mobility in Contemporary Diasporic Fiction. Amsterdam & New York: Rodopi, 2009.
Josine Koning

| Mitalit> Maa:   Alankomaat.Naisten maahockey. Olympialaiset  | Mitalit> Maa:   Alankomaat.Naisten maahockey. Olympialaiset  | Mitalit> Maa:   Alankomaat.Naisten maahockey. Olympialaiset  | Maa:   Alankomaat> Naisten maahockey. |
| --- | --- | --- | --- |
|  Kultaa | Tokio 2020 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2018 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Amstelveen 2017 |  |  |
|  Kultaa | Antwerp 2019 |  |  |
|  Kultaa | Amstelveen 2021 |  |  |
Josine Koning (2. syyskuuta 1995) on alankomaalainen maahockeypelaaja, olympiavoittaja ja maailmanmestari. Koningin pelipaikka on maalivahti Hän voitti olympiakultaa Tokion olympialaisissa 2020. Hänellä on lisäksi kultaa vuoden 2018 MM-kilpailuista ja EM-kultaa vuosilta 2017, 2019 ja 2021.
Josip Glasnović

| Mitalit> Maa:   Kroatia.Miesten ammunta.Olympialaiset  | Mitalit> Maa:   Kroatia.Miesten ammunta.Olympialaiset  | Mitalit> Maa:   Kroatia.Miesten ammunta.Olympialaiset  | Maa:   Kroatia> Miesten ammunta. |
| --- | --- | --- | --- |
|  Kultaa | Brasilia 2016 | Trap |  |
| MM-kilpailut  | MM-kilpailut  | MM-kilpailut  |  |
|  Pronssia | Lonato 2005 | Trap |  |
Poikien ammunta
| MM-kilpailut  | MM-kilpailut  | MM-kilpailut  |  |
|  Hopeaa | Kairo 2001 | Trap, joukkue |  |
Josip Glasnović (s. 7. toukokuuta 1983) on kroatialainen haulikkoampuja.
Josip Glasnović on saavuttanut MM-kilpailuissa trapissa poikien sarjassa Kairossa 2001 joukkuehopeaa ja miesten sarjassa Lonatossa 2005 henkilökohtaista pronssia sekä viimeisimpänä trapin kultaa vuoden 2016 kesäolympialaisissa. Vuoden 2008 kesäolympialaisissa hän oli viides.
Jonne Kemppainen

Jonne Kemppainen (s. 16. helmikuuta 1986 Kuopio) on suomalainen pesäpalloilija, joka edustaa Joensuun Mailaa Hän pelasi Superpesiksessä kaudet 2010 ja 2011
Pattijoen Urheilijoissa, jossa saavutti 2011 pronssimitalin. Kaudet 2012 ja 2013 hän pelasi Kankaanpään Mailassa. Pelatessaan KaMan joukkueessa 2013 Kemppainen pelasi uransa toistaiseksi ainoan Itä-Länsi-ottelunsa. Kaudesta 2014 lähtien Kemppainen on edustanut JoMaa, jossa on saavuttanut neljä peräkkäistä Superpesiksen pronssia sekä Suomen-mestaruuden kaudella 2018.
30.7.2018 mennessä pelaamissaan 257 Superpesiksen runkosarjaottelussa Kemppainen on lyönyt 10 kunnaria ja 91 tavallista juoksua, tuonut 225 juoksua ja kerännyt 910 kärkilyöntiä. 52 pudotuspeliottelussa Kemppainen on lyönyt 9 ja tuonut 35 juoksua sekä kerännyt 154 kärkilyöntiä.
Saavutukset > Pelaajana

1 SM-kulta: 2018
Jack Higgins

| Jack Higgins> Henry Patterson.Henkilötiedot |
| --- | --- |
Syntynyt: 27. heinäkuuta 1929  Newcastle upon Tyne 
Kirjailija
Salanimi: Jack Higgins ja James Graham 
Aiheesta muualla
Löydä lisää kirjailijoitaKirjallisuuden teemasivulta
Henry Patterson, pseudonyymiltään Jack Higgins (27. heinäkuuta 1929 Newcastle upon Tyne, Britannia – 9. huhtikuuta 2022 Jersey, Britannia) oli brittiläinen jännityskirjailija.
Higgins julkaisi uransa aikana 85 kirjaa. Ensimmäinen teos oli vuonna 1959 julkaistu Sad Wind from the Sea ja viimeinen vuonna 2017 julkaistu The Midnight Bell. Higginsin tunnetuin teos on Kotka on laskeutunut (1975), joka on myynyt yli 50 miljoonaa kappaletta. Siitä on tehty myös samanniminen elokuva.
Teokset > Suomeksi myös

Taistelu kunniasta; Sankareitten peli; [yhteispainos, suomentaneet Marja Hilden ja Tarmo Haarala]. Book Studio, 1993
Aiheesta muualla

Fantastic Fiction: Jack Higgins
Fantastic Fiction: Harry Patterson (Arkistoitu – Internet Archive)
Jonne Hjelm

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. tammikuuta 1988 (ikä 36)
Syntymäpaikka: Tampere, Suomi
Pelipaikka: hyökkääjä
Pituus: 181 cm
Seura
Seura: Ilves
Pelinumero: 9
Junioriseurat
1996–1999: NoPy
2000–2006: Ilves
Seurat
| Vuodet | Seura | O | (M) |
| 2007–2010 | TamU | 78 | (19) |
| 2007 | → PP-70 (laina) | 11 | (2) |
| 2008 | → TPV (laina) | 1 | (1) |
| 2011–2012 | SV Wehen Wiesbaden | 8 | (0) |
| 2012 | → SV Wehen Wiesbaden II | 1 | (1) |
| 2012 | Haka | 12 | (4) |
| 2013–2016 | Ilves | 76 | (29) |
| Yhteensä | Yhteensä | 187 | (56) |
Maajoukkue
| 2008 | Suomi U20 | 3 | (0) |
| 2009–2010 | Suomi U21 | 9 | (5) |
 Seurajoukkueuran tilastot kattavat vain kansalliset sarjat, päivitetty 24. syyskuuta 2015.
Jonne Hjelm (s. 14. tammikuuta 1988 Tampere) on uransa lopettanut suomalainen jalkapalloilija, joka edusti urallaan Tampereen Ilvestä, Tampere Unitedia, Valkeakosken Hakaa ja saksalaista SV Wehen Wiesbadenia. Hänen pelipaikkansa oli hyökkääjä. Hjelm on 1980–1990-luvulla pelanneen suomalaisen maajoukkuejalkapalloilijan ja jalkapallovalmentajan Ari Hjelmin poika. Hjelm lopetti uransa tammikuussa 2017 ilmoittaen päätöksensä syyksi motivaation puutteen.
Saavutukset

Suomen mestaruus 2007
Suomen Cup 2007
Liigacup 2009
Jorma Valkama

| Mitalit | Mitalit | Mitalit |  |
| --- | --- | --- | --- |
|  Jorma Valkama |  Jorma Valkama |  Jorma Valkama |  |
Maa:   Suomi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Melbourne 1956 | pituus |  |
Jorma Rainer Valkama (4. lokakuuta 1928 Viipuri – 11. joulukuuta 1962 Hollola) oli suomalainen pituushyppääjä ja olympiamitalisti. Valkama voitti pronssia Melbournen kesäolympialaisissa 1956 tuloksella 748 ja on ainoa suomalainen pituushypyn olympiamitalisti. Rooman kisoissa 1960 hän oli viides ja Helsingissä 1952 karsinnan seitsemästoista tuloksella 697. Valkama voitti kymmenen pituuden Suomen mestaruutta vuosina 1951–1959 ja 1961. Hän nousi ensimmäiseen Suomen-mestaruuteensa 1951 viimeisellä hyppykierroksella.
Valkama kilpaili vielä Belgradin EM-kisoissa 1962. Saman vuoden joulukuussa hän kuoli auto-onnettomuudessa Hollolassa 34-vuotiaana. Valkama törmäsi Volkswagen Kupla -henkilöautollaan päin vastaan tullutta pakettiautoa ja sai heti surmansa.
Seuratasolla Valkama edusti Elannon Iskua, Helsingin Kisa-Tovereita ja viime vaiheessa Lauttasaaren Pyrintöä.
Aiheesta muualla

Jorma Valkama Tilastopaja (vaatii kirjautumisen, maksullinen palvelu).
Sihvo, Timo: Urheilutähti Jorma Valkaman taru päättyi saattomatkalla pikkujouluista – ”Kun isä kuoli, äiti ei sanonut hänestä pahaa sanaa”  4.9.2022. Ilta-Sanomat.
Miesten pituushypyn Suomen mestarit
Johannes Bündgens

Johannes Bündgens (s. 2. huhtikuuta 1956 Eschweiler) on saksalainen roomalaiskatolinen piispa. Hänet vihki papiksi Aachenin hiippakuntaan Joseph Schröffer 10. lokakuuta 1980. Hänet nimitettiin Aachenin vihkipiispaksi ja Árd Carnan titulaaripiispaksi 15. maaliskuuta 2006. Piispaksi vihkiminen seurasi 20. toukokuuta. Pääkonsekraattorina toimi Heinrich Mussinghoff, jota avustivat Ernst Franz Gerd Werner Dicke ja Karl Borsch.
Johan Schmedeman

Johan Schmedeman (2. joulukuuta 1652 Viipuri – 6. toukokuuta 1713 Tukholma) oli laki- ja virkamies sekä kirjallisten aineistojen keräilijä.
Schmedemanin vanhemmat olivat pormestari Hans Schmedeman ja Katarina Wallerianintytär. Sekä isä, joka oli tullut kauppiaaksi Viipuriin Tallinnasta 1615, että äiti toimivat liikealalla. Schemedeman opiskeli Turussa ja Uppsalassa ja tuli 1675 valtakunnan arkiston kanslistiksi, toimi Suuren Pohjan sodan aikana kenttäkanslian virkamiehenä ja pääsi Kaarle XI:n suosioon. 1684 hänestä tuli valtakunnankanslian aktuaari, 1686 hänet aateloitiin ja 1695 hänet nimitettiin kanslian Suomen asioiden esittelijäsihteeriksi. 1702 hänestä tuli postilaitoksen ylijohtaja, 1710 kanslianeuvos ja sisäasiain valtiosihteeri.  Schmedeman harrasti historiaa ja asiakirjojen keräilyä. Jälkimmäisen tuloksena syntyi arvokas lähdeteos Kongl. Stadgar, förordningar, bref och resolutioner ifrån åhr 1582 in til 1701 angående justitiae och executions ährender (ns. Justitieverket, 1706). Lisäksi hän julkaisi postilaitosta koskevan asiakirjakokoelman, keräsi Kaarle XI:n sotahistoriaa koskevaa aineistoa sekä laati käsikirjoituksen Drottning Ulrica Elenoras lefverne, joka julkaistiin 1766.
Schmedeman ja hänen puolisonsa vuodesta 1700 Elsa Lovisa von Braunjohan (k. 1721, maanmittauslaitoksen ylijohtajan Johan Transköldin leski), olivat Tukholman varhaispietismin keskeisiä henkilöitä. Schmedeman itse kirjoitti ja käänsi ruotsiksi joukon virsiä. Suomalaisen virsikirjan virren no. 303 Jeesus aarteheni (Johann Franck 1653, virsikirjaan 1685) viides säkeistö on Schmedemanin vuonna 1694 kirjoittama.
Aiheesta muualla

Kotivuori, Yrjö: Johan Schmedeman. Ylioppilasmatrikkeli 1640–1852. Helsingin yliopiston verkkojulkaisu 2005. Viitattu 26.1.2013.
Schmedemanin teos digitoituna (Viitattu 26.1.2013)
Johan Cruijff

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Hendrik Johannes Cruijff
Syntymäaika: 25. huhtikuuta 1947
Syntymäpaikka: Amsterdam, Alankomaat
Kuolinaika: 24. maaliskuuta 2016 (68 vuotta)
Kuolinpaikka: Barcelona, Espanja
Pelipaikka: hyökkäävä keskikenttä
Pituus: 178 cm
Lempinimi: El Flaco
Junioriseurat
1959–1964: Ajax
Seurat
| Vuodet | Seura | O | (M) |
| 1964–1973 | Ajax | 240 | (190) |
| 1973–1978 | Barcelona | 143 | (48) |
| 1979–1980 | Los Angeles Aztecs | 27 | (14) |
| 1980–1981 | Washington Diplomats | 32 | (12) |
| 1981 | Levante | 10 | (2) |
| 1981–1983 | Ajax | 36 | (14) |
| 1983–1984 | Feyenoord | 33 | (11) |
| Yhteensä | Yhteensä | 521 | (291) |
Maajoukkue
| 1966–1977 | Alankomaat | 48 | (33) |
Valmennusura
1985–1988: Ajax
1988–1996: Barcelona
2009–2013: Katalonia
 Seurajoukkueuran tilastot kattavat vain kansalliset sarjat.
Hendrik Johannes Cruijff, tunnettu myös nimellä Johan Cruyff, (25. huhtikuuta 1947 Amsterdam, Alankomaat – 24. maaliskuuta 2016 Barcelona, Katalonia, Espanja) oli alankomaalainen jalkapalloilija ja valmentaja. Cruijffia pidetään yleisesti, ja etenkin hollantilaisten sekä vuosien 1956–1965 välillä syntyneiden ikäryhmien keskuudessa, yhtenä kaikkien aikojen parhaista jalkapalloilijoista.
Pelaajana Cruijff tunnettiin erityisesti teknisyydestään, nopeudestaan ja pelisilmästään. Hänet tunnetaan erityisesti yhtenä tärkeimmistä totaalisen jalkapallon pelaajista.
Hänen poikansa on Jordi Cruyff.
Ura

Cruijffin uran huippuhetket ajoittuvat 1970-luvun alkuun. Tuolloin hän oli Ajaxin kantavia voimia, kun seura voitti kolme Euroopan cupia peräkkäin (1971, 1972, 1973). Vuonna 1973 Cruijff siirtyi Ajaxista FC Barcelonaan. Hänet palkittiin Euroopan parhaimpana pelaajana vuosina 1971, 1973 ja 1974: hän oli ensimmäinen kolmesti Euroopan parhaaksi valittu pelaaja.
Maajoukkueessa Cruijff pelasi 48 ottelua tehden niissä 33 maalia. Hänen maajoukkueuransa tähtihetki oli vuoden 1974 jalkapallon MM-kisat, joissa Cruijff johdatti maansa MM-loppuotteluun asti, jonka Länsi-Saksa kuitenkin voitti. Vuoden 1978 kisoihin hän kieltäytyi osallistumasta vedoten vastenmielisyyteen isäntämaa Argentiinan sotilashallintoa kohtaan.
Ajaxin ja Barcelonan lisäksi Cruijff pelasi Yhdysvalloissa Los Angeles Aztecsissa ja Washington Diplomatsissa, Espanjassa Levantessa sekä Alankomaissa Feyenoordissa.
Valmentajana Cruijff valmensi kahta seuraa: Ajaxia ja FC Barcelonaa. Ajaxin hän johdatti Cup-voittajien cupin voittoon vuonna 1987 sekä Barcelonan neljään peräkkäiseen liigamestaruuteen (1991–1994) ja Euroopan cupin voittoon 1992. Cruijff palasi valmennustehtäviin marraskuussa 2009, jolloin hänet nimitettiin Katalonian maajoukkueen valmentajaksi ja Katalonian jalkapalloliiton neuvonantajaksi. Joukkue pelaa vuosittain 1–2 ottelua.
Ketjupolttajana tunnettu Cruijff sai sydänkohtauksen varhaisessa keski-iässä ja ryhtyi sen jälkeen tupakoinnin vastustamisen mannekiiniksi.[lähde? ]
Cruijff kuoli syöpään maaliskuussa 2016. Syöpä oli diagnosoitu vain puoli vuotta aiemmin, lokakuussa 2015.
Saavutukset > Pelaajana

MM-hopeaa: 1974
EM-pronssia 1976
Hollannin mestari (9): 1966, 1967, 1968, 1970, 1972, 1973, 1982, 1983, 1984
Hollannin cup (6):  1967, 1970, 1971, 1972, 1983, 1984
Espanjan mestari: 1974
Espanjan cup: 1978
Euroopan cup (3): 1971, 1972, 1973
Euroopan supercup (2): 1972, 1973
Intercontinental cup: 1972
Euroopan paras pelaaja (3): 1971, 1973, 1974
Saavutukset > Valmentajana

Espanjan mestari (4): 1991, 1992, 1993, 1994
Espanjan cup: 1990
Espanjan supercup (3): 1991, 1992, 1994
Hollannin cup (2): 1986, 1987
Euroopan cup: 1992
Euroopan supercup: 1992
Cup-voittajien cup (2): 1987, 1989
Aiheesta muualla

Kuvia tai muita tiedostoja aiheesta Johan Cruijff Wikimedia Commonsissa
| 0 | 1 | 2 |
| --- | --- | --- |
| Edeltäjä: Ljupko Petrović | Euroopan cupin voittanut valmentaja 1992 | Seuraaja: Raymond Goethals (Mestarien liiga) |
| 0 | 1 | 2 |
| --- | --- | --- |
| Edeltäjä: Aad de Mos | AFC Ajaxin päävalmentaja 1985–1988 | Seuraaja: Kurt Linder |
| 0 | 1 | 2 |
| --- | --- | --- |
| Edeltäjä: Luis Aragonés | FC Barcelonan päävalmentaja 1988–1996 | Seuraaja: Bobby Robson |
Kultainen pallo (Ballon d’Or)
1956: Stanley Matthews • 1957: Alfredo Di Stéfano • 1958: Raymond Kopa • 1959: Alfredo Di Stéfano • 1960: Luis Suárez • 1961: Omar Sivori • 1962: Josef Masopust • 1963: Lev Jašin • 1964: Denis Law • 1965: Eusébio • 1966: Bobby Charlton • 1967: Flórián Albert • 1968: George Best • 1969: Gianni Rivera • 1970: Gerd Müller • 1971: Johan Cruijff • 1972: Franz Beckenbauer • 1973: Johan Cruijff • 1974: Johan Cruijff • 1975: Oleh Bloh’in • 1976: Franz Beckenbauer • 1977: Allan Simonsen • 1978: Kevin Keegan • 1979: Kevin Keegan • 1980: Karl-Heinz Rummenigge • 1981: Karl-Heinz Rummenigge • 1982: Paolo Rossi • 1983: Michel Platini • 1984: Michel Platini • 1985: Michel Platini • 1986: Ihor Bjelanov • 1987: Ruud Gullit • 1988: Marco van Basten • 1989: Marco van Basten • 1990: Lothar Matthäus • 1991: Jean-Pierre Papin • 1992: Marco van Basten • 1993: Roberto Baggio • 1994: Hristo Stoitškov • 1995: George Weah • 1996: Matthias Sammer • 1997: Ronaldo • 1998: Zinédine Zidane • 1999: Rivaldo • 2000: Luís Figo • 2001: Michael Owen • 2002: Ronaldo • 2003: Pavel Nedvěd • 2004: Andri Ševtšenko • 2005: Ronaldinho • 2006: Fabio Cannavaro • 2007: Kaká • 2008: Cristiano Ronaldo • 2009: Lionel Messi
Alankomaiden joukkue – Jalkapallon MM-kilpailut 1974
1 Geels |
2 Haan |
3 van Hanegem |
4 van Ierssel |
5 Israël |
6 Jansen |
7 de Jong |
8 Jongbloed |
9 Keizer |
10 R. van de Kerkhof |
11 W. van de Kerkhof |
12 Krol |
13 Neeskens |
14 Cruijff |
15 Rensenbrink |
16 Rep |
17 Rijsbergen |
18 Schrijvers |
19 Strik |
20 Suurbier |
21 Treytel |
22 Vos |
Valmentaja Michels
Judianna Makovsky

Judianna Makovsky on yhdysvaltalainen elokuvapukusuunnittelija. Hän on ollut kolmesti ehdolla parhaan puvustuksen Oscar-palkintoon, elokuvista Harry Potter ja viisasten kivi, Seabiscuit – amerikkalainen legenda ja Pleasantville – onnellisten kaupunki.
Aiheesta muualla

Judianna Makovsky Internet Movie Databasessa. (englanniksi)
Jonne Kemppinen

| Henkilötiedot |
| --- | --- | --- | --- |
Syntymäaika: 25. elokuuta 1981 (ikä 43)
Syntymäpaikka: Lahti, Suomi
Pelipaikka: hyökkääjä
Pituus: 180 cm
Junioriseurat
1992–2001: Kuusysi
Seurat
| Vuodet | Seura | O | (M) |
| 2002–2013 | FC Lahti | 168 | (26) |
| 2002 | → TP-Lahti | 8 | (7) |
| 2008 | → City Stars | 1 | (1) |
| 2009–2010 | → FC Hämeenlinna | 5 | (2) |
| Yhteensä | Yhteensä | 182 | (36) |
 Seurajoukkueuran tilastot kattavat vain kansalliset sarjat.
Jonne Kemppinen (s. 25. elokuuta 1981 Lahti) on entinen suomalainen jalkapalloilija. Hän oli pelipaikaltaan hyökkääjä.